SA se brein-drein omgekeer sê arbeidsmarkekonoom – praag.co.za
SA se brein-drein omgekeer sê arbeidsmarkekonoom
Suid-Afrika se brein-dreinprobleme is omgekeer oor die afgelope paar jaar, deels te danke aan swak ekonomieë elders, sê Adcorp se arbeidsmarkekonoom Loane Sharp.
'n Adcorp-indiensnemingsverslag wat Maandag vrygestel is, toon dat sedert die wêreldwye finansiële krisis begin het in 2008, 'n netto 359.000 hoëgeskoolde Suid-Afrikaners uit die buiteland teruggekeer het.
Suid-Afrikaners wat 10 jaar gelede geëmigreer het tydens die wêreldwye ekonomiese opbloei tussen 2004-2008 oorskat hul werksekerheid in Engelssprekende lande, het hy aan die Businessday gesê .
Hulle het deur hul werwingsdatabasis 'n beduidende verbetering in die aantal Suid-Afrikaners wat terugkeer uit die buiteland en op soek is na werk hier opgemerk.
Sharp het gesê "byna almal" wat terugkeer het werk gekry en die werkloosheidskoers vir 'n hoëgeskoolde is so laag as 0,4 %.
Sowat 52% van die terugkerendes vul bestuursposisies wat "die mees kritieke tekort van enige vaardigheid in Suid-Afrika toon".
Professionele lui soos prokureurs, dokters , ingenieurs en rekenmeesters, is 37 % van die terugkerendes.
Sharp sê die plaaslike koopkrag in Suid-Afrika is veel hoër as in ander, duurder lande.
Die positiewe tendens sal waarskynlik voortduur totdat die globale ekonomie herstel, wat nie binnekort gaan wees nie.
Skrywer Karin RoodtGepubliseer op 14 Januarie 2014 Kategorieë Nuus, SakeSleutelwoord Adcorp, Adcorp-indiensnemingsverslag, arbeidsmarkekonoom, bestuursposisies, breindrein, dokters, Engelssprekende lande, hoëgeskoolde, ingenieurs, kritieke vaardighede, plaaslike koopkrag, Professionele lui, prokureurs, rekenmeesters